Lee-Metford

KinnigBroDoareFuzuilhMont en-droTennata dre zorn, dre vorailhMunision.303 BritishProduerRoyal Small Arms FactoryMare produiñ1884–1896Mare implij1888–1895 (fuzuilh standart arme ar Rouantelezh-Unanet)Perzhioù teknikelMas4,190 kgHirder1.265 mmHirder ar c'hanol769 mmHed-tenn efedus730 mHed-tenn d'ar muiañ1.600 mTizh mont e-maez ar boledoù620 m/sEndalc'hKarger fiñv 8 pe 10 kartouchennLezennRummad e Bro-C'hallD
Al Lee-Metford, pe hervez he anv ofisiel en arme vreizhveuriat Rifle Magazine .303 Comment classer les armes du sytème Lee-Enfield ?, UFA, 06/09/2013 (lennet d'ar 14/12/2025), zo ur fuzuilh-vorailh bet implijet adalek 1888 gant ar British Army, e-lec'h ar Martini-Henry. An arm-skoaz tennata kentañ e voe en arme-se.

 Istor hag implij 
Anvet e voe diwar anv ijinour he gwikefre, James P. Lee, ha hini krouer he c'hanol rizennet, William E. Metford. Pourveziet e oa en he stumm kentañ gant ur c'harger ennañ betek 8 kartouchenn .303 British  HOUSTON Rob, STROYAN Christine (renerezh), Armes à feu de légende, Larousse, 2019, ISBN 978-2035979650, p. 145. Poultr du a oa er munisionoù-mañ da gentañ. Daou stumm nes a voe : ar Mark I hag ar Mark II. An eil anezhe en doa ur c'harger 10 tenn e-lec'h 8. Karabinennoù berroc'h a voe savet diwarne evit ar marc'hegerezh hag ar c'hanolierezh BASTIÉ Jean-Pierre, L'incroyable fusil Daudeteau Lee-Metford,Cibles n°662, miz Eost 2025, pp. 74-77.

Pa voe implijet kordit enne adalek 1891 e tiskouezas al Lee-Metford bezañ kudennek, abalamour ma veze gwastet rizennoù ront he c'hanol gant tommadur ha gwask uheloc'h ar poulzer nevez. Er Royal Small Arms Factory (Enfield) e voe diorroet ur c'hanol nevez, karrezennek e rizennoù. Kemer a reas plas hini al Lee-Metford, ha krouet e voe ar rummad fuzuilhoù Lee-Enfield diwar al labour-mañ. Ar re-se a voe lakaet da vezañ reolius e 1895 e arme ar vro  HOUSTON Rob, STROYAN Christine (renerezh), Armes à feu de légende, Larousse, 2019, ISBN 978-2035979650, p. 150.

Skouerennoù eus al Lee-Metford a oa c'hoazh e servij da vare Eil brezel ar Voeren (1899-1902). Chom a reas implijet e broioù 'zo eus an impalaeriezh betek an Eil Brezel-bed, evel arm ar milisoù aozet enne (Home Guard e Zeland-Nevez ha Volunteer Defence Corps e Aostralia da skouer. An Atholl Highlanders a ra gant Lee-Metford evit o lidoù c'hoazh MURRAY Greg, Europes Last Private Army, The Atholl Highlanders, Scotland Info Guide, 20/05/2015 (lennet d'ar 14/12/2025).

Levrlennadur
 SKENNERTON Ian, The British service Lee: The Lee-Metford and Lee-Enfield rifles & carbines 1880-1980, 1987, 410 p., ISBN 978-0959743883

 Daveennoù 

Rummad:Fuzuilhoù
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù ar Rouantelezh-Unanet